**Sara Barquinero del Toro**, nada en Zaragoza en 1994, é unha filósofa e escritora española.

Traxectoria
-----------

Desde nova Barquinero tivo interese polas letras e as artes. Decidiu estudar filosofía e licenciouse na Universidade de Zaragoza. Despois trasladouse a Madrid, onde realizou un mestrado de Escritura Creativa e Creación Literaria na Escola de Letras Hotel Kafka.

En 2018, o Departamento de Educación, Cultura e Deporte do Goberno de Aragón concedeulle a Bolsa Luis Buñuel que lle permitiu investigar e desenvolver as súas creacións na Residencia de Estudantes de Madrid.

Dentro do programa FPU (Formación do Profesorado Universitario) en Filosofía do grupo Metafísica, Crítica e Política da Universidade Complutense de Madrid, iniciou a súa tese doutoral en 2017, sobre o concepto do sublime en Kant e as relacións de tempo e liberdade, que leva por título *Las lecturas políticas contemporáneas de la Crítica del Juicio*.

Creou o proxecto artístico Siebaruaq baseado en tres tipos de traballos: fanzines, caligramas e obxectos literarios. Ademais explora diferentes técnicas, como o colaxe, o dictionary art e o esbozo.

Como Siebaruaq participa en diversos eventos de activismo artístico e tamén pertence ao Colectivo de Artistas en Acción Solidaria de Aragón, cuxo fin é utilizar a arte como medio de expresión e visibilizar as inxustizas e as inquietudes do momento para contribuír ao ben común. Colabora coa revista Kalos, de arte e cultura aragonesa.

Como poeta, recibiu en 2019 o premio Voces Novas de poesía da Editorial Torremozas, especializada na literatura escrita por mulleres, principalmente enfocada á poesía, relato curto ou ensaio e no rescate de autoras esquecidas ou pouco coñecidas fóra do seu país.

En 2020 publicou *Terminal*, unha obra que combina o teatro e a novela, e onde a autora di dela:

> 
> 
> Para mín Terminal é unha novela sobre a morte, sexa a morte física e definitiva ou a morte dun horizonte de posibilidade, dunha esperanza, dun intre do presente ou do pasado que non pode volver; ou de cómo a toma de conciencia desta mortalidade pode levar a reformularte a túa propia existencia.
> 
> 

Está traducida ao catalán e publicada polo Grup Editorial Pagès.

*Estaré sola y sin fiesta* (2021) presentouse como unha novela de amor, aprendizaxe e viaxe por España, baseado en parte no diario que atopou xunto á Canle de Zaragoza.

Sara Barquinero escribe poesía, narrativa e teatro, en canto a literatura se refire. Na súa faceta investigadora e académica, participa en congresos, simposios, prologa libros, escribe artigos e outras publicacións filosóficas.

Obra
----

* *Estaré sola y sin fiesta*, Lumen, 2021. ISBN 978-84-264-1022-1.
* *Terminal*, Editorial Milenio, 2020. ISBN 978-84-9743-898-8.
* *Voces Nuevas (XXXII Selección)*, (VVAA). Colección Torremozas, 2019. ISBN 978-84-7839-790-7.

Premios e recoñecementos
------------------------

* 2016: Premio ensayo Valores Universales da Fundación Unir.
* 2017: Premio Virginia Woolf de relato en lengua inglesa.
* 2018: Premio do IAJ de creación artística e tecnolóxica na modalidade de literatura.
* 2019: Premio Voces Nuevas de poesía da Editorial Torremozas.

Notas
-----

1. ↑  "Sara Barquinero" (en castelán). Consultado o 2021-10-10.
2. 1 2 3 4  Redacción (2021-04-10CEST12:50:51+02:00). "Guillermo Sáez y Sara Barquinero reciben la beca Luis Buñuel del Departamento de Cultura" (en castelán). Consultado o 2021-10-10.
3. 1 2  "Sara Barquinero" (en castelán). Consultado o 2021-10-10.
4. 1 2  "CV abreviado, 2017 (Ministerio de Economía, Industria y Competitividad)" (PDF).
5. ↑  "‘Agrocalypse Now’ en el Espacio Tránsito" (en castelán). Consultado o 2021-10-10.
6. ↑  "CSC Luis Buñuel – Colectivo de Artistas en Acción Solidaria" (en castelán). Consultado o 2021-10-10.
7. ↑  "Voces nuevas (XXXII Selección)" (en castelán). Consultado o 2021-10-10.
8. ↑  "Cazarabet conversa con... Sara Barquinero, autora de "Terminal" (Milenio)". Consultado o 2021-10-10.
9. ↑  Toro, Sara Barquinero del (2019). "Criminales globales. Consideraciones en torno a Capitalismo Gore, de Sayak Valencia": 54–68. ISSN 1699-7549. Consultado o 2021-10-10.
 

|  |  |
| --- | --- |
| Control de autoridades | 
* Wd: Q108858081
* WorldCat
* VIAF: 4675159477598227990008
* BNE: XX6048376
* Dialnet: 4571714
* ResearchGate: Sara-Barquinero-2

 |